حامد کرزي د ملکي کسانو د وژنې غندنه کړې
صدر حامد کرزۍ د ملکي کسانو د وژنې غندنه اوکړه. هغه اویل دا د اسلام د ټولو قوانینو خلاف ورزي ده.کابل کې د امریکې سفارتخانې هم د ملکې کسانو غندنه اوکړه. سفارتخانې ویئلې پکتیکا کې پیښه بې رحمه ترهگري ده او ښائي چې یاغیان د انساني ژوند د پاره څه احترام نه لري.
د افغانستان صدر حامد کرزۍ هیواد کې د امریکائې او نیټو ځواکونو مشر جنرل ډیوډ پیټرئیس ته وئیلې خارجي ځواکونو د لاسه د ملکي کسانو وژل کیدل د قبولو وړ خبره نه ده. حامد کرزۍ دغه وینا کابل کې د امنیت د پاره خپلو صلاحکارانو سره لیده کاته کې کړې ده چې جنرل ډیوډ پیټرئیس پکئې هم ناست وو. په لیده کاته کې جنرل ډیوډ پیټرئیس د نهې په ورځ په کونړ ولایت کې د نهه ماشومانو په وژنه یو وارې بیا بخښنه اوغوښته. خو حامد کرزۍ اویل یواځې بخښنه غوښتل کافي نه ده. هغه اویل د ایتلافي ځواکونو د لاسه د ملکي کسانو وژل کیدل د افغانستان او امریکې په تعلقاتو کې د تاؤتریخوالی ترټولو لویه وجه ده. بل اړخته د افغانستان په ختیز کې د سړک په غاړه یو موټر سره نزدې بم خلاصیدو له امله ١٢ ملکي کسان وژل شوې دي. صدر حامد کرزۍ او کابل کې د امریکې سفارت د ملکې کسانو د وژنې غندنه کړې ده. چارواکي وائي په پکتیکا ولایت کې شوې چاؤدنه کې په وژل شوؤ کسانو کې پنځه ماشومان او دوه زنانه شاملې دي. چارواکې وائي موټر کې سواره کسان د پاکستان نه را روان وو. صدر حامد کرزۍ د ملکي کسانو د وژنې غندنه اوکړه. هغه اویل دا د اسلام د ټولو قوانینو خلاف ورزي ده. کابل کې د امریکې سفارتخانې هم د ملکې کسانو غندنه اوکړه. سفارتخانې ویئلې پکتیکا کې پیښه بې رحمه ترهگري ده او ښائي چې یاغیان د انساني ژوند د پاره څه احترام نه لري. او هم په مرکزي کابل کې د اتوار په سلگونو خلکو چې د امریکا مرده باد نعرې يي پورته کولې د نیټو ځواکونو په کاروائې کې د ملکې کسانو د وژنې خلاف مظاهره کړې ده. مظاهره کونکو پنځه ورځې وړاندې په کونړ ولایت کې د نیټو په هوائي حمله کې د نهه ماشومانو د وژل کیدو خلاف احتجاج کولو. وژل شوې ماشومانو د خشاک د پاره لرگې ټوول چې په خطه کې اویشتلی شول. په کونړ کې د نهې په ورځ شوې حملې په سر افغانستان کې د امریکائی ځواکونو مشر جنرل ډیوډ پیټرئیس معافي غوښتې ده. او صدر باراک اوبامه هم د پېښې غندنه کړې ده. جنرل پیټرئیس امر کړی دی چې د نیټو هوائي بریدونو په حقله تگ لارې ته دې بیا کتنه اوکړی شي. د افغان حکومت او نیټو کمانډرانو په منځ کې تاؤتریخوالی اکثر د ملکي کسانو د وژل کیدو په په سر رامځنته کیږي. د تشدد په بله پیښه کې په جنوبي افغانستان کې د نیټو یو عسکر وژل شوی دی. د عسکر وژنه د بمي چاؤدنې په نتیجه کې رامنځته شوې ده.